પ્રાપ્ત વિગતો અનુસાર વિદ્યાનગરના નાના બજારમાં રહેતી એક યુવતી કોલેજમાં લેક્ચરર તરીકે ફરજ બજાવે છે. તેણીનો માસીનો દિકરો અજયભાઈ મફતભાઈ ભોઈ જામનગર રહે છે. આણંદ ખાતે મોસાળના પ્રસંગમાં તેની ઓળખાણ તેની સાથે થઈ હતી જેથી તે અવાર-નવાર યુવતીના ઘરે આવતો હતો.બે વર્ષ પહેલા ગણેશ ડેરી પાછળ આવેલા મામાના ઘરે ગઈ હતી જ્યાં કોઈ હાજર ના હોય એકલતાનો લાભ લઈને અજય ભોઈએ તેણીને એક રૂમમાં બોલાવીને શારીરીક સંબંધની અઘટિત માંગણી કરી હતી. પરંતુ યુવતીએ નકારી કાઢીને તુ મારી માસીનો દિકરો એટલે કે ભાઈ થાય છે તને આવી માંગણી કરતા શરમ નથી આવતી તેમ જણાવીને ઠપકો આપ્યો હતો. અજયે તેણીની સાથે ઝપાઝપી કરીને ધક્કો મારી દોરી વડે હાથ બાંધી દઈને બળજબરીપુર્વક અશ્લીલ ફોટા પાડી લીધા હતા અને જો આવું કોઈને કહીશ તો જાનથી મારી નાંખીશ તેમજ ફોટા સોશ્યલ મીડિયામાં વાયરલ કરીને તારા ઘરને બદનામ કરી દઈશ તેમ જણાવ્યું હતુ.